Mga iminumungkahing payo ng fcc para sa pakikipagkomunikasyon sa panahon ng kagipitan – psas (mga anunsyong pangserbisyong publiko)

[pagpaplano/paghahanda (30 segundo)]

Upang makapaghanda para sa telecom outages sanhi ng matinding sama ng panahon, gumawa ng isang emergency communications plan.

Una, piliin ang mahahalagang contacts sa iyong cellphone at ilista ang mga lokal na non-emergency numbers.

Maglista ng isa o higit pang mga contacts sa ilalim ng titulong “in case of emergency,” at tiyaking ang naturang mga contacts ay may alam tungkol sa iyong sakit o anumang isyung medikal.

Tiyakin ding ang bawat miyembro ng iyong tahanan ay marunong magtext.

Ihanda ang mga back-up batteries para sa lahat ng iyong mga cellphones at i-charge nang full ang iyong mga cellphones at mga rechargers.

At mag-sign up para makatanggap ng mobile alerts.

Para sa karagdagang impormasyon, bumisita sa fcc.gov/emergency.